พอดีเทนโจมีโปรโมชั่น add friend ในไลน์แล้วได้รับส่วนลด 200 บาท จากราคาปกติ 999 เหลือเพียง 799 เลยได้โอกาสไปลองทาน
ที่นี่มีทั้งปิ้งย่าง ซูชิ เครื่องดื่มหลายรสชาติ แล้วก็ของหวานอีกมากมาย
ในส่วนของซูชิ ประทับใจแซลมอนที่นี่มากค่ะ ไม่เคยกินแซลมอนที่ดีขนาดนี้ สดมาก ไม่มีกลิ่นคาวเลย แล้วก็ชอบซาบะดองค่ะตั้งแต่กินมาไม่เคยได้กินอร่อยแบบนี้ แถมที่นี่ยังมีฟัวกราส์ หอยปีกนก วากิว หอยเชล อิคุระ ปลาไหล เอนกาวะ เยอะแยะเลยค่ะ
ในส่วนของปิ้งย่าง มีเนื้อแกะ วากิว ลิ้นวัว หมูคุโรบูตะ ไก่ แล้วก็มีซีฟู้ด อย่างปลาไข่ หอยแมลงภู่นิวซีแลนด์ กุ้งแม่น้ำ ถ้าชอบกินผักที่นี่ก็มีผักให้สั่งนะคะ น้ำจิ้มมีด้วยกันสามแบบคือ ซีฟู้ด บาร์บีคิว แล้วก็ถ้าจำไม่ผิด น้ำจิ้มเต้าเจี้ยวค่ะ มีพริกกระเทียม มะนาวให้เติม
ในส่วนของของหวานมีทั้งไอศกรีม เยลลี่ ผลไม้ ไฮไลท์ของที่นี่คงเป็นฟองดูว์ช็อคโกแลตทาวเวอร์สูงๆเอาไว้จุ่มกับพวกมาร์ชเมลโล่ แล้วก็แพนเค้กซึ่งอันนี้เราก็ทำเองได้ค่ะ